ભારતીય વિદ્યાભવનના એસોસિએટ એડવર્ટાઇઝિંગમાં સેલ્સમેન થયા, તો વળી આઇ.આઇ.એમ. અમદાવાદના કોઓપરેટિવ સ્ટોરમાં ગુમાસ્તા તરીકે કામ કર્યું ધ્રુવભાઇએ. મજા આવતી એમાં પણ. કેટલા બધા લોકો મળે, અંગ્રેજી શીખવા મળે. બે વર્ષમાં નોકરી કરી અને અંગ્રેજી પણ પાકું કર્યું એસ.ટી.માં ક્લાર્ક થયા પણ કામ કંટાળાજનક લાગ્યું. મિત્ર રઘુવીર જાડેજાએ કરમસદ બોલાવી નોકરી અપાવી. ઇન્ટવ્યૂર્‍માં શેઠે કહ્યું: તમને અંગ્રેજી નથી આવડતું... તરત ધ્રુવભાઇ કહે: 'તમે તો અંગ્રેજીની વાત કરો છો, પણ રશિયન તો મને બિલકુલ નથી આવડતું’ બીજે જ દિવસથી સ્ટોર સંભાળવા લાગ્યા.